als_Latn dik_Latn sag_Latn
Telefoni i ardhshëm i Samsung-ut, që me shumë mundësi do të quhet Galaxy S6, do të prezantohet në Kongresin Botëror të Telefonave, i cili do të zhvillohet muajin tjetër në Barcelonë.
Sipas Bloomberg-ut, një model do të jetë i gjithi prej metali dhe do të ketë një ekran që mbulon tri nga anët e tij. Sipas burimeve të afërta me kompaninë, thuhet se do të ketë dy versione të telefonit të ri të cilësisë së lartë të Samsung-ut. Njëri do të ketë një ekran që mbulon pjesën ballore si dhe anën e djathtë dhe të majtë të telefonit; tjetri do të ketë një ekran normal. Të dyja ekranet do të jenë 5 inç.
Përveç ekranit, të njëjtat burime zbulojnë se të dyja pajisjet do të krijohen me metal dhe do të përmbajnë çipet më të avancuara të Samsung-ut. Detajet e tjera mbeten akoma të pazbuluara.
(Herë të lexuara: 207)
als_Latn als_Latn als_Latn als_Latn